รบกวนสอบถามคุณ พอดีมาทำวิจัยที่ต่างประเทศสักระยะหนึ่งประมาณ 7 เดือน ตั้งแต่มานอนไม่ค่อยหลับต้องกินยาแก้แพ้ หรือ mlatonin ช่วยให้นอนหลับตลอดเลยค่ะ (ไม่ทราบว่ากินยาแก้แพ้เยอะไปจะมีผลอะไรในระยะยาวรึเปล่าคะ) ซึ่งโดยธรรมชาติเป็นคนนอนหลับยากอยู่แล้ว บางช่วงไม่มั่นใจว่าเกิดอาการเครียดหรือเปล่า กินเยอะกว่าปกติ ประจำเดือนมาน้อยมากค่ะ แล้วรู้สึกไม่อยากคุยกับใคร โมโหง่าย อยากอยู่คนเดียว ไม่ทราบว่าเกิดจากอาการเครียดรึเปล่าคะขอบค่ะ
สวัสดีค่ะ นอนไม่หลับนั้นเป็นภาวะที่เกิดได้กับคนทุกวัย สาเหตุแตกต่างกันไป มีทั้งสาเหตุทางกายเช่นมีความเจ็บป่วย ไอมาก แน่นอก จึงนอนไม่หลับ หรือรับประทานชา กาแฟระหว่างวันมากเกินไปทำให้มีการตื่นตัวของระบบประสาท หรือเป็นสาเหตุทางใจเช่นความเครียด ความวิตกกังวลกับชีวิตได้เช่นกันอาจพบแพทย์เพื่อหาสาเหตุที่เป็นไปได้ก่อน และแก้ไขตามสาเหตุนั้น เรื่องความเครียดก็เป็นปัจจัยที่พบได้บ่อยการดูแลตัวเองเบื้องต้น ควบคุมปัจจัยที่ทำให้เกิดความเครียด ความกังวล งดการดื่มชา กาแฟระหว่างวัน ไม่นอนกลางวัน พยายามทำใจให้สงบในช่วงที่ต้องเข้านอน ไม่ทำเรื่องตื่นเต้นหรือหวาดเสียวก่อนนอน หากนอนไม่หลับกลางดึก อาจตื่นมาทำอะไรที่ทำให้จิตใจสงบเช่นฟังเพลงเบาๆ นั่งสมาธิ ก่อนจะค่อยเข้านอนใหม่อีกครั้งการกินยาแก้แพ้กลุ่มต้านฮิสตามีนในปริมาณที่ฉลากกำหนดในระยะยาวไม่ได้มีผลเสียอะไร สามารถกินได้กรณีนอนไม่หลับจริงๆ แต่ควรแก้ไขตามสาเหตุก่อนดังกล่าวไปค่ะ